Ilmend n umagrad 40 n tmendawt n 23/02/1989, lulent-d azal n 500 n tedukliwin tidlesanin,ɣur-sent azref ad ilint am nutenti am yikabaren n tsertit neɣ ayen akk id-ilulen degunnar n tutlayt d yidles aԑrab ama deg Tizi Wezzu ama di Begayet ama di Tubiret, rennant banent-d terbaԑ n umezgun s wudem unṣib dɣa xila deg-sent xedment amezgun akka am tisirt , Iẓuran, Iɣuraf, d tiyaḍ id-ibanen deg Tubiret.Akken almi d talit –nni taberkant I yerran ijuffar-is ɣef Lezzayer merra, axeddim n tdukliwin-agi tidelsanin iḥbes, ixxamen d tzeɣwa n umezgun yaɣli-d fell-asen ṭṭlam,tafat ur tent-kcim ara,ččurent d aɣebbar armi yeẓḍa uẓeṭṭa n tisist daxel-nsent. Ifassen n wid iqedcen ɣef umezgun d kra iten-cudden ulac win ara yefsin tikersi neɣ win ara yfetḥen tiwwura d ṭṭiqan ad kcem tafat ad yeɣbu ṭṭelam… Maca di tagaraagi imi dkken yebɣu yiḍ ɣezzif leqrar-is ad yali wass, akken yebɣu cedda teḍul maԑna yezga tetbeԑit talwit, amezgun amaswaḍ yuɣal-ds wudem n tira, yuɣal yecba amezgun ageraɣlan,yettrağğu kan wina ara t-yuraren, neɣ ahat yiwen wass ad yuɣal yiṭijad yecreq wa ad tuɣal tecԑel, ad tefk azal i tezaɣwa n umezgun am nettat am tmura nniḍen yesԑan lqimansent gar tiyaḍ s tẓuri n umezgun.